Újabb rekord a debreceni reptéren, tíz év alatt megtízszerezték az utasszámot - Debrecen hírei, debreceni hírek | Debrecen és Hajdú-Bihar megye hírei - Dehir.hu
2018. 10. 19. 08:44:55
Újabb rekord a debreceni reptéren, tíz év alatt megtízszerezték az utasszámot
Szerző: Dehir.hu | info@dehir.hu Közzétéve: 2018.01.02. 14:58	| Frissítve: 2018.01.02. 15:50
Debrecen – Több mint 318 ezer utas fordult meg 2017-ben a debreceni repülőtéren. Tizenkét százalékos az éves növekedés.
A kelet-magyarországi légikikötő 2017-ban 318 ezer 184 utast regisztrált, mely 33 ezer 784-gyel ezerrel haladta meg a 2016-ban elért 284 ezer 400-as utasforgalmi adatot. Ez éves szinten közel 12 százalékos növekedést jelent.
A repülőtéren egyébként év közben a 320 ezres utasszámot célozták meg, ettől alig kétezer utassal maradt el a végleges utasforgalom.
A 318 ezres utasforgalom egyébként tízszerese a tíz évvel ezelőttinek.
Gulyás Péter, a repülőtér forgalmi igazgatója a Médiacentrum Debrecen érdeklődésére elmondta, nagyon jól teljesítettek a menetrend szerinti járatok.
A Wizz Air gépei az utasforgalom 88 százalékát generálták,
ugyanakkor a Lufthansa járatai iránt is nőtt az igény. Jól alakult a charterszezon és a kisgépes forgalom is folyamatosan nő a debreceni légikikötőben.
Mint megtudtuk, a legnépszerűbb járat a londoni, de a moszkvai és a tel-avivi járatok is beváltották a reményeket.
Gulyás Péter hozzátette, abban bíznak, idén folytatódik a növekedés, s úgy számolnak, 2018-ban 350 ezer utas fordul majd meg a repülőtéren.
Herdon Lászlót, a repülőteret üzemeltető Airport Debrecen Kft. ügyvezetőjét megkérdeztük arról a kormányzati döntésről, mely szerint kiegészítő állami támogatást kap a cég. Mint azt először a Dehir.hu megírta, személyi juttatásokra 60, dologi kiadásokra 176 millió forint kiegészítő támogatást nyújt az Airport Debrecen Kft-nek a kormány.
Herdon László elmondta,
a repülőtéren vannak állami feladatok, melyek a repülésbiztonsággal, a biztonsággal függenek össze.
Ilyen például a tűzoltószolgálat, az utasbiztonsági ellenőrzés, a repüléstájékoztató szolgálat, valamint a fegyveres biztonsági őrség fenntartása. Ezek működtetésében a magyar állam hasonlóan más repülőterekhez a debreceni légikikötőt is támogatja.
A debreceni repülőtérről két légitársaság közlekedtet menetrend szerinti járatokat. A Wizz Air Londonba, Tel-Avivba, Malmöbe, Eindhovenbe, Milánóba, Párizsba és december közepe óta már Moszkvába is repül.
A repülőtér másik stratégiai partnere, a Lufthansa eddig heti három alkalommal közlekedtetett menetrend szerinti járatokat a hajdú-bihari megyeszékhely és München között. A napokban jelentették be, hogy a járatszámot heti ötre növelik.
Címkék: Repülés, repülőtér, Debreceni Repülőtér, kormány, Reptér, Wizz Air, Lufthansa
Heti ötre növeli járatszámát a Lufthansa München és Debrecen között 2017.12.19
Újabb jelentős támogatást nyújt a kormány a debreceni repülőtér működtetéséhez 2017.12.31
Leszállt Debrecenben az első Moszkvából érkező repülőgép – fotókkal, videóval 2017.12.18
2018-01-05 01:39:37
Így az egyetemre is sokkal több német diák jönne,ami fontos lenne minden szempontból...
2018-01-05 01:37:09
Szuper,ehhez csak gratulálni lehet! Ellenben a ryanairral is kellen tárgyalni,meg a Lufthansa diszkont társaságával,hogy más,nagyobb repterekre is menjen repülő Debrecenünkből,pl Madridba Barcelónába és Frankfurtba. Utóbbiba Bp-ről is megy minden nap wizzair(természetesen tele), hiszen onnan a világ minden részére el lehet utazni,jóval több helyre,mint Münchenből... Hajrá Debrecen!